google/wiki40b huggingface dataset:
DS «Henry» (1907)

Senkingen

Om kvelden 13. februar 1944 var DS «Henry» på vei nordover mellom Molde og Kristiansund, underveis fra Risør til Muruvika i Malvik med kvarts. Like sør for Hestskjær fyr ble hun passert av hurtigruteskipet DS «Irma» som også var på vei nordover. Lenger bak kom bukserbåten «Hoplafjord» med en lekter på slep. To norske torpedobåter stasjonert på Shetland lå i skjul ved Averøy for å gjøre anslag mot tysk skipstrafikk. DS «Irma» var utstyrt med luftvernkanoner, og torpedobåtene antok at DS «Irma», DS «Henry» og «Hoplafjord» var en del av en konvoi.
Klokken 18.30, like nord for Hestskjær fyr, ble DS «Irma» angrepet av de to norske torpedobåtene. Skipet ble truffet av to torpedoer og brakk i to og sank i løpet av få minutter. DS «Henry» ilte til unnsetning og satte ut livbåter. Ikke lenge etter ble også DS «Henry» truffet av to torpedoer og sank. En stund etter senkingene kom «Hoplafjord» fram til åstedet og deltok i redningsarbeidet. 61 mennesker fra DS «Irma», og 4 fra DS «Henry» omkom. Vrakene av DS «Henry» og DS «Irma» ligger på omtrent 200 meters dyp.
16. september 2002 avduket kong Harald V et minnesmerke i Sveggen i Averøy kommune. Steinskulpturen «Stille rom» av kunstneren Geir Stormoen står med utsikt til stedet DS «Irma» og DS «Henry» ble senket, og på en bronseplate står navnene på de som omkom.
ATP Finals 2018

Singel

Alexander Zverev slo  Novak Djokovic, 6–4, 6–3

Dobbel

Mike Bryan /  Jack Sock slo  Pierre-Hugues Herbert /  Nicolas Mahut, 5–7, 6–1, [13–11]
Tuva (republikk)

Geografi

Tuva ligger sentralt i det asiatiske kontinentet, hovedsakelig i Sajanfjellene og med en høyslette langs de øverste delene av elva Jenisej i 500–1000 meters høyde over havet. I sør ligger fjellkjeden Tannu Ola. I øst ligger Altajfjellene. Hovedstaden Kyzyl ligger 630 moh. i elvemøtet mellom Store Jenisei (russisk Большой Енисей, tuvinsk Бии-Хем) og Lille Jenisei (russisk Малый Енисей; tuvinisk Каа-Хем). Den østlige delen ligger høyere og er skogkledd, mens den vestlige er tørrere lavland.
Det høyeste fjellet er Mongun-Taiga, 3 976 moh.
Det er 6 700 større og mindre innsjøer, de fleste i Todsjinski-dalføret. Innsjøen Todsja (russisk Тоджа) er størst med 51,6 km² areal. Tosja-sjøen er vanligvis islagt fra medio november til medio mai.
Klimaet er tørt, kontinentalt. Gjennomsnittstemperaturen i januar varierer mellom -45 °C og -28 °C. Gjennomsnittstemperaturen i juli er over +20 °C, ofte svært varmt, opptil omkring +30 °C. Årlig nedbørmengde er 200–300 mm, med 400–600 mm i fjellene. Tuva har omkring 300 soldager i året.
Det er gruvedrift på kull, jern og gull. Den nest største byen, Ak-Dovurak, er anlagt ved verdens største åpne asbestgruve. Viktigste energikilde er vannkraft.

Historie

Tuva, også kjent som Tannu Uriankhai, var kontrollert av mongolene fra det 13. århundre til det 18. århundre, deretter av det kinesiske Qing-dynastiet fra 1757 til 1911. Under revolusjonen i 1911 i Kina støttet Tsar-Russland en separatistbevegelse blant tuvinerne. Dette førte til at Tuva ble selvstendig, men Russland gjorde det til protektorat i 1914.
Kaoset som oppsto under den russiske revolusjon i 1917 satte tuvinerne i stand til å erklære seg uavhengige på ny. I 1921 etablerte bolsjevikene «Den tuvinske folkerepublikk», som på folkemunne ble kalt Tannu-Tuva. I 1920- og 1930-årene var Tuva selvstendig, og ga blant annet ut egne frimerker. I 1944 ble Tuva innlemmet i Sovjetunionen som en del av Russland. Tuva beholdt et visst indre selvstyre og ble i 1961 gjort om til autonom republikk (Den tuvinske autonome sosialistiske sovjetrepublikk). Fra 31. mars 1992 har Tuva vært en delrepublikk i Russland. Kina har først på 1990-tallet gitt opp sitt territorielle krav på Mongolia og Tuva.

Kultur

Tuvinerne er berømt for sin strupesang. De fem viktigste tuvinske stilartene er Sigit og Khoomei, Kargiraa, Ezengileer og Borbangnadyr. Musikkgruppen Huun-Huur-Tu har med sin tradisjonelle tuvanske musikk markert seg internasjonalt, og har blant annet opptrådt på Riddu Riđđu og Oslo World Music Festival.
Tuvanerne har en levende skitradisjon som sannsynligvis er den samme som den aller eldste norske skitradisjon. Det ble funnet skier ved smeltende isbreer i Norge men teknikken alt er glemt i Norge.
Luis Advíncula

Landslaget

Han ble tatt ut i Perus tropp til VM i fotball 2018 i Russland.
Baltimore

Historie

Byen ble grunnlagt i 1729, og oppkalt etter baron Baltimore, en av de britiske grunnleggerne av kolonien Maryland. Havnen tjente opprinnelig tobakkshandelens behov. Men snart tjente den også den amerikanske samhandel med Europa og Karibia. Da Philadelphia var okkupert av britene i 1777, trådte kontinentalkongressen sammen i Baltimore. 
I 1827 ble USAs første jernbanelinje, Baltimore & Ohio Railroad, åpnet i Baltimore.
Havnen utviklet seg på 1800-tallet til den nest største innvandringshavnen i USA, etter New York.
Godske Ahlefeldt

Bakgrunn

Han var sønn av Claus Ahlefeldt til Bollingsted og hustru Anna von Buchwald, og tilhørte den tids førende adelsslekt i Slesvig-Holsten.
Fra 1498 studerte han i Bologna, hvor han i 1500 var den tyske nasjonens prokurator og året etter tok graden som doctor decretorum.

Biskop

I 1507 ble han utnevnt til biskop i Slesvig, og hadde i de foregående år hatt forskjellige kirkelige verv, samt vært kansler for hertug Frederik på Gottorp. I 1514 ble han av Christian II sendt til det habsburgske hoffet for på kongens vegne å beile til keiserens barnebarn Elisabeth, Karl Vs søster.
Reformasjonen: Gottschalk innså tidlig hvilken vei vinden blåste i forhold til Luther og de reformerte, men oppga ikke helt sin tilknytning til den katolske kirken. Dette kunne han tillate seg fordi han  som medlem av den førende Ahlefeldtslekten var nærmest urørlig, hvilket både den reformasjonsivrige Christian III og hans hoffmester Johan Rantzau aksepterte.
Ahlefeldt ble således den eneste katolske biskop som forble i embetet etter reformasjonen, som luthersk biskop,  og frem til sin død.
Godske Ahlefeldt ble begravet i Slesvig domkirke.
Hans bispedømme Slesvig ble tilbudt Johannes Bugenhagen, som avslo. Dermed ble Tilemann von Hussen biskop.
Uranienborg (museum)

Uranienborg, Roald Amundsens vei 192, Oppegård kommune, er Roald Amundsens tidligere hjem.
Etter ekspedisjonen gjennom Nordvestpassasjen 1903-06 plasserte han i 1908 noe av overskuddet i et eget hus. Ikke noe slott, men en romslig ungkarsvilla i sveitserstil ved Bunnefjorden. Roald Amundsen vokste opp i Uranienborgveien 9 bak Slottet i Kristiania og døpte det nyinnkjøpte huset for Uranienborg.
Uranienborg står slik Amundsen forlot det da han dro på sin siste ekspedisjon. Huset er i dag museum, og en omvisning i sveitservillaen gir et godt innblikk i hans liv. Museet holder åpent for publikum fra 15. mai til 15. september. Statuen i haven ble avduket i 1972 på 100-årsdagen for Roald Amundsens fødsel.
Roald Amundsen kjøpte stedet i 1908 og hadde dette som sin faste adresse i Norge helt fram til han forsvant med Latham. Navnet Amundsen ga stedet kan være inspirert av Uranienborgveien 9 på Frogner i Oslo hvor Amundsenfamilien bodde etter at de flyttet fra Tomta i Nordre Borge i 1872.
Uranienborg i Svartskog er meget utilgjengelig fra landsiden, særlig på vinterføre. Men med nærhet til fjorden og anløpene til Bunnefjordbåtene var avstanden inn til Kristiania overkommelig.
Uranien- er en dansk avledning brukt i sammensatte navn, her etter navnet til den greske gudinne Urania. Den danske astronomen Tycho Brahe bygde i 1580 på øya Ven i Øresund et observatorium som han kalte Uranienborg. I overført betydning betyr det god utsikt.
Tottenhamsupporteren

Tottenhamsupporteren er medlemsbladet i Tottenhams Venner.
Magasinet utgis seks ganger per år i et A4-format. Det er Kev Robin Kristoffersen per 2012 og 2016 som er redaktør av tidsskriftet. Bladet har to ganger blitt kåret til årets medlemsblad i Supporterunionen for Britisk Fotball, i 2012 og 2016.
Kapproingsbåt

Båter i rosport

I rosport brukes spesialbygde, lange, slanke båter av engelsk opprinnelse. Norges første roklubb, Fredriksstad Roklub ble startet i 1877. Snarlig etterfulgt av Drammen Roklubb (1878), Christiania Roklub (1878), Hamar roklubb (1881) og Bergens roklub (1906). De olympiske klassene er singelsculler, toer uten styrmann, dobbeltsculler, firer uten styrmann, dobbeltfirer og åtter.
Bartonella

Bartonella er en gram-negativ bakterie. Minst 25 former for bartonellabakterier er nå kjent, hvor minst 12 til 14 er antatt å kunne gi sykdom hos mennesker. Frem til 1992 var kun to bartonellabakterier kjent for å kunne gi sykdom hos mennesker.

Smitte

Bartonella henselae er også kjent som katteklorfeber (cat scratch disease) og kan smitte fra katter til mennesker. 
Bartonella quintana er også kjent som skyttergravsfeber, og tok trolig liv av over 1 million soldater i Europa under første verdenskrig og kan smitte ved menneskelus.
Også i deler av Norge er det de senere år blitt påvist Bartonella schoenbuchensis i hjortelus. Det er meldt om kløende utslett etter at mennesker er bitt av hjortelusflue som typisk varer ti til fjorten dager eller i verste fall ett år.
De senere år har det imidlertid forskere blitt klar over at 12 til 14 typer Bartonella kan gi sykdom hos mennesker. Ulike typer Bartonella er påvist også i flått og blodsugende insekter i utlandet. Om det finnes Bartonellabakterier i flere norske flått og insekter og om den i så fall eventuelt kan smitte mennesker er ukjent og ikke påvist.

Diagnose

Diagnose kan være vanskelig av flere årsaker. Det er typisk kun i bruk serologitester for to typer Bartonella, henselae og quintana. Ifølge Professor Breitschwerdt er det mange tilfeller av falske negative serologitester. For å fange opp flere typer Bartonella samt øke sensitiviteten har Professor Breitschwerdt jobbet med å utvikle optimale dyrkingsmedium for Bartonella bakterier. PCR er også tatt i bruk ved enkelte laboratorier. 
Enkelte studier tyder på at Bartonella muligens kan feil diagnostiseres både som Borrelia burgdorferi (Lyme disease) og Multippel sklerose (MS). Mer forskning er nødvendig for å avklare i hvilken grad ulike former for Bartonella kan skape sykdom hos mennesker.

Behandling

Standard anbefalt behandling er 10 til 14 dager med doxyciline. Til personer med svekket immunforsvar kan derimot flere måneder med kombinasjonsantibiotikabehandling være nødvendig.
Shrivijaya

Shrivijaya (Shrivijaya Palembang) var et hinduisk rike på søndre del av Malakkahalvøya og på Sumatra på 600-tallet og framover. Det ble knust av det likeledes hinduiske Majapahitriket.
Riket ble av sine naboer kalt Sribuza, Sarbaya eller San Foqi/San-fo-tsi.
Vennersberg

Vennersberg boligområde i Kongsvinger ble utbygget fra ca. 1974 og utover, i regi av Kongsvinger og Omegns Boligbyggelag (KOBBL).
I området er der en rekke boligblokker og rekkehus. På begynnelsen av 1980-årene ble det også åpnet et område for eneboliger (Langerudberget) øst for det egentlige Vennersberg.
Vegene på Vennersberg har fuglenavn, med Bokfinkvegen som ryggrad i området. Navnet Vennersberg har området etter gården med samme navn, nord for boligområdet.
Georg Krauss den yngre

Biografi

Han var sønn av kronikøren Georgius Krauss. Han studerte i Bratislava, og fra 1669 var han student ved Universitetet i Leipzig. I 1678 ble han prest i Șaeș, i 1684 ble utnevnt til prest i Sighișoara, og deretter, de 19. januar 1711 til biskop, en stilling han hadde til sin død.
Hans eneste verk er: Hagar Sarae, hoc est, prima Philosophia Theologia ancilla er submittens, quae partem Metaphysicae generalem, sectione exegetica brevi praemissa, porismaticam exhibet, principiorum omnium et singulorum theologicum usum uberrimum aperiendo, et nefandissimum abusum detegendo. Avdøde disputationem praesentem, Praeside Joanne Faustio ... solenniter sistit ... Argentorati, 1668
Opplysningskontoret for Meieriprodukter

Organisering og finansiering

Virksomheten og aktivitetene til Opplysningskontoret for Meieriprodukter er finansiert via en omsetningsavgift fra melkeprodusentene i Norge, på lik linje med andre opplysningskontor i landbruket. Omsetningsavgiften forvaltes av Omsetningsrådet og administreres av Landbruksdirektoratet. Kontoret har 11 ansatte og en årlig omsetning på vel 24 millioner kroner  og er eid av TINE 50%, Synnøve Finden 25%, Q-Meieriene 25% (per 2011) .
Nicolas Antoine Boulanger

Bakgrunn

Bolanger var sønn av en papirhandler. Han studerte først matematikk, ble bro- og veiingeniør, og lærte seg senere en rekke antikke og/eller orientalske språk.

Forfatterskap

Samtlige av Boulangers mest betydningsfulle verker ble offentliggjort posthumt, og han ble derfor først kjent etter sin død. Primus motor for utgivelsene var Helvétius med assistanse av Holbach og Diderot.
Til Boulangers mest kjente verk hører Recherches sur l’origine du despotisme oriental (1761, «Undersøkelser om opprinnelsen til de orientalske despotier») og L’Antiquité dévoilée par ses usages (1766, «Antikken avslørt av sin bruk»). I disse verkene utviklet han en teori om at religioner og despotier er et resultat av tidlige samfunns reaksjoner på naturkatastrofer, og som et av argumentene for dette synet framførte han at verdensomspennende flomkatastrofer finnes i flere kulturers mytologier.
På grunn av Boulangers tese om at organisert religion og autoritære regimer har opphav i traumatiske hendelser, var han en av de mest omdiskuterte av de franske filosofene. 
To år etter Nicolas Antoine Boulangers død gav den franske filosofen Paul Henri Thiry d'Holbach ut det religionskritiske verket Christianisme dévoilé (1761 «Kristendommen avslørt») under pseudonymet «Boulanger», men sørget også for at enkelte av Boulangers skrifter ble publisert.
Nicolas Boulanger bidro med artikler til Diderot og d'Alemberts Encyclopédie, bindene III og V.
I 1993 oppdaget E.W. Elst ved CERGA-observatoriet i Caussols en asteroide som ble oppkalt etter filosofen, 7346 Boulanger.
1. ingeniørbrigade

1. ingeniørbrigade (russisk full benevnelse:1-я гвардейская инженерно-сапёрная Брестско-Берлинская Краснознамённая орденов Суворова и Кутузова бригада) FPN 11105 er direkte underlagt Vestre militærdistrikt, men styres av hærens ingeniørstab. Brigaden med hovedkvarter er forlagt til Murom i Vladimir oblast, med en bataljon i Nikolo-Urjupino i Moskva oblast.
Torfinn Sigurdsson Rike

Torfinn Sigurdsson Rike (født ca. 1000, død ca. 1065) var jarl på Orknøyene, og regnes som en av de mest energiske jarlene i øygruppas historie. Torfinn bodde trolig flere steder, men til sist på Birsay på nordvestre Mainland, hvor han også lot bygge en kirke og fikk anlagt et bispesete.
Torfinn var sønn av jarl Sigurd Lodvesson Digre og en datter av den skotske kongen Malcolm II. Han var gift med Ingebjørg Finnsdatter, datter av Finn Arnesson. Sammen med Ingebjørg hadde han sønnene Pål og Erlend, og han var farfar til den hellige Magnus Orknøyjarl og Håkon Pålsson.  
Ifølge sagaen fikk Torfinn Caithness (Katanes) som jarledømme etter sin morfar. Da faren Sigurd døde i 1014 ble jarledrømmet på Orknøyene delt mellom Torfinns (halv)brødre Sumarlide, Einar Vrangmunn og Bruse. Denne delingen ble begrunnet med at Torfinn allerede hadde Caithness. Torfinns krig med sine brødre pågikk fra 1018 (da Sumarlide døde, og Torfinn tok kontroll over hans tredjedel), til 1046, da Torfinn ble enejarl. Einar Vrangmunn ble ryddet av veien i 1020, og Bruse døde i 1034. Torfinns brorsønn Ragnvald Bruseson var samjarl med Torfinn fra sist i 30-åra til Torfinn drepte ham i 1046.
Som enejarl rådde Torfinn over et område «fra Tussaskjær (på Shetland) til Dublin», med Arnor Jarleskalds ord. Torfinn arbeidet aktivt for å holde dette riket samlet. Siden kong Olav II i 1021 skapte (midlertidig) fred mellom Torfinn og Bruse, hadde den norske kongen styrket sitt grep om jarldømmet på Orknøyene og de andre vesterhavsøyene. Torfinn hadde for sin del en dobbel lojalitet, i og med at han som jarl av Caithness også sto under den skotske kongen. 
Torfinn besøkte Norge i 1047 da Harald Hardråde hadde blitt enekonge. Senere, ca. 1049/1950, reiste Torfinn ifølge sagaen gjennom Europa fra Danmark til Roma, hvor han besøkte paven, trolig Leo IX, og fikk syndsforlatelse. Det må ha vært etter dette at han lot bygge en kirke på Birsay.
Ifølge sagaen ble Torfinn mindre av en hærkonge, og mer av en lovbygger etter Roma-ferden.
Zombie Strippers

Historie

I en nær fremtid slipper en hemmelig regjeringsorganisasjon ut et virus i den konservative byen Sartre, Nebraska, noe som påvirker en undergrunns-strippebule. Ettersom viruset begynner å spre seg, blir stripperne forvandlet til «Super Zombie Strippers».

Kritikk og mottakelse

Filmen fikk blandet mottagelse fra kritikerne. Den 25. april 2008 meldte Rotten Tomatoes at 36% av kritikerne hadde gitt en positiv kritikk av filmen, basert på 42 anmeldelser. Metacritic meldte at filmen hadde en gjennomsnittlig poengssum på 45 av 100, basert på 13 anmeldelser.
En kritiker fra Los Angeles Times skrev: «'Zombie Strippers' er en B-film hvis ideer og humor er plassert godt over den store gruppen med filmer i den genren.»
Tortellini

Tortellini er en ringformet pasta som kan ha ulike typer fyll, for eksempel kjøtt og parmesanost.
Denne typen pasta kommer opprinnelig fra den italienske regionen Emilia-Romagna hvor den serveres i buljong, med ost, eller med en ragu eller lignende saus (spesielt i Bologna og Modena).
De fleste restauranter i Bologna såvel som "La Confraternita del Tortellino" er enige om at den ekte tortellinien kun serveres med hjemmelaget buljong. Tortellini med ost er akseptert i Bologna, men dette kritiseres av noen. Selv om tortellini med ragu finnes i regionen, anses dette av de fleste i Bolognesi for ikke å være autentisk.
Tortelloni er en større variant av tortellini, som vanligvis er fylt med ricotta og bladgrønnsaker som spinat. Det finnes også varianter der grønnsakene erstattes med steinsopp eller valnøtter. Tortelloni serveres vanligvis med ragu eller smeltet smør og salvie.
I Norge finner vi som regel fersk tortellini i kjøledisken, men frossen og til og med tørket tortellini kan forekomme.
Micropentila

Utseende

Små (vingespenn 18-25 millimeter), slanke, brunlige sommerfugler. Oversiden er mer eller mindre ensfarget brun, mens undersiden har hvite eller gule tverrbånd eller flekker.

Levevis

Larvene lever av blågrønnbakterier, alger, lav og annet organisk materiale som de skraper av trestammer.
De lever på trær som har kolonier av maur i slekten Crematogaster, som passer på dem og til gjengjeld får drikke søte sekreter som larvene skiller ut.
Disse sommerfuglene lever i skog, særlig tropisk regnskog.

Utbredelse

Slekten er utbredt i Afrika, hovedsakelig i de vestlige og sentrale delene. Den mangler i det sørlige Afrika.
Sublimasjon

Eksempler

Karbondioksid (tørris) er et vanlig eksempel på sublimasjon, ettersom det skjer ved normalt trykk og romtemperatur. En blokk tørris går direkte over til gass uten å bli til væske (hvor navnet tørris kommer fra). Et annet vanlig eksempel på sublimasjon er Jod som damper under oppheting. Merk: i motsetning til tørris så er det mulig å skape flytende Jod ved normalt trykk dersom varmen holdes jevn akkurat ved smeltetemperatur. Snø og is kan også være sublimt, men prosessen skjer da forholdsvis sent under frysetemperatur.  Denne prosessen blir kalt frysetørking, hvor for eksempel våte klær kan henges til tørk selv ved frysetemperatur for så å begynne å tørke. Sublimasjon er også årsaken til at snødybden på bakken minker, selv ved svært mange minusgrader i luften. Arsenikk kan også sublimere ved høye temperaturer. 
Sublimasjon er en endotermisk prosess som krever energi for å opptre.

Sublimasjonsrensing

Sublimasjonsrensing er en prosess mye brukt av kjemikere  for å rense kjemiske prøver.  Vanligvis blir en fast løsning plassert i en kolbe under vakuum og så varmet opp. Under disse forholdene så vil stoffer i løsningen fordampe og samle seg som kondens på en nedkjølt flate. De letteste stoffene vil fordampe og urenheter vil bli liggende igjen. Den kalde flaten tar ofte formen av en kjølefinger. Straks oppvarmingen avsluttes fjernes vakuumet og den rensede prøven kan hentes på den kalde flaten.

Bruk

I frostfrie varmepumper (f.eks. et fryseskap) bruker sublimasjon. Ved frysetemperatur og god luftsirkulasjon blir sublimasjonsprosessen sterkt akselerert og dermed sublimerer isen som ellers ville formet seg hyller og radiatorer.
Tørrsublimasjon brukes ofte ved fargeutskrifter på en mengde type flater, deriblant papir. Et lite varmeapparat varmer opp den faste fargen som så størkner på papiret. Dette tillater veldig nøyaktig kontroll over mengden farge som blir brukt, som dermed skaper en ganske god kvalitet på utskrifter i forhold til sammenlignbare fargeskrivere. 
Sublimasjon blir også brukt under frysetørkning av produkter slik som te, supper og medisiner. Dette skjer ved at substansene blir fryst ned, for så å bli sakte varmet opp under vakuum. Dette kan skje langt under smeltetemperatur for vann, som hindrer at sensitive og reaktive organiske forbindelser eller salter blir skadet under tørkeprosessen. Denne prosessen har typisk bedre kvalitet ved hydrering enn sammenlignbare produkter som er pakket sammen med en væske.
Nyegaard & Co

Nyegaard & Co (kjent under forkortelsen Nyco) var et norsk farmasøytiske selskap, kjent for å ha utviklet og produsert flere av landets mest kjente legemiddel (blant annet Globoid, Spenol og Nycosalt), samt verdensledende røntgenvæsker, som eksisterte under dette navnet fra 1890 til 1986.
Selskapet ble startet i Kristiania i 1874 av av farmasøyten Morten Nyegaard fra Tune (1844–1921) som bedrev agentur for import av apotekervarer, noe utdanning, og etter hvert import av andre kjemiske varer. Sammen med Thomas Hafslund etablerte Nyegaard firmaet Nyegaard & Co. A/S i 1890. Nyegaard trakk seg så ut av selskapet i 1901, og Theodor Haslund ble nå medeier med Emil Steen inntil 1906. Da skjedde et eierskifte igjen, hvor Hafslund forsvant ut, mens Fredrik L. Christensen ble Steens partner. I 1913 ble Steen eneeier av selskapet.
Steen stod bak omformingen av selskapet fra en selger av generelle varer andre hadde laget til å bli en produsent av farmasøytiske produkter. Etter hans død tok hans enke Laura Steen over selskapet, før deres sønn Fredrik Steen tok over i 1921. Samme år fusjonerte man med Koren & Gedde, som siden 1919 var eiet av Sverre Blix. Blix ble nå medeier sammen med Fredrik Steen.
Egen produksjon startet i 1913 da man lanserte Globoid (en kopi av Aspirin), og bedriften etablerte etter hvert landets første farmaseutiske forskningsavdeling (1925). Virksomheten flyttet til nytt syv-etasjers nybygg i Nydalen (1940). Tilstedeværelsen i Nydalen / Storo-området førte til at Oslo kommune ga veien ved siden på Storo navnet Nycoveien i 1953. Nyco fabrikker, som lå i nr. 2 og ga grunnlag for navnet, er i dag hovedkontor for GE Healthcares Norgesavdeling. I 1980 kjøpte de også opp den tilgrensende Lillo gård for å bruke den til blant annet representasjonsoppdrag.
Firmaet utviklet Isopaque, et kontrastmiddel for røntgenfotografering og medisinsk billeddiagnostikk (1959), og mottok for dette NTNFs ærespris 1969 (ved forskningsdirektør Hugo Holtermann). Med den svenske professor Torsten Almén utviklet man Amipaque (1970), en ikke-ionisk væske, som ble videreutviklet til det verdensledende produktet Omnipaque (1982).
I 1986 ble selskapet kjøpt opp av strømprodusenten Hafslund og fikk navnet Nycomed. I 1996 ble dette selskapet delt i to: Legemiddelproduksjonen Nycomed Pharma og diagnoserings-divisjonen Nycomed Imaging (som drev med røntgenkontrast etc.). Sistnevnte ble fusjonert med det britiske selskapet Amersham plc samme år, som ble siden kjøpt opp av GE og en del av GE Healthcare.